Lars Nordbø

Lars Nordbø  (født 15. mai 1909 i Stavanger, død 1. mars 1943 på Trandumskogen) var en norsk sosialøkonom, journalist, motstandsmann og politiker (NKP).

I årene 1928–1931 studerte han ved den såkalte Lenin-skolen i Moskva, der han også fullførte aspirantkurs som lærer og den siste tiden kunne undervise.Side 125, 130, 370. Ole Martin Rønning: Stalins elever, Universitetet i Oslo 2010

De første par krigsårene var han sentral i NKPs etterretningsvirksomhet. Alt sommeren 1940 sørget han for at kommunister tok arbeid på tyske krigsanlegg for å samle informasjon, kartlegge anlegg, troppestyrker og våpen. Nordbøs gruppe formidlet informasjon til Moskva.Side 386-387. Tore Pryser: Klassen og nasjonen (1935-1946), Arbeiderbevegelsens historie i Norge, bind 4. Tiden (1988)Død over de tyske okkupanter : de norske kommunistenes motstandskamp 1940-1945 (1998), nettversjon.

Han var også blant de sentrale NKP-ledere  som i september 1941 besluttet å starte partiets illegale avis Folkets Røst, forløperen til Friheten.Side 63. Hans Luihn: Den frie hemmelige pressen, Nasjonalbiblioteket (1999) ISBN 82-7965-010-5 En tid redigerte han også NKPs avis Radio-nytt.Side 123. Hans Luihn: Den frie hemmelige pressen, Nasjonalbiblioteket (1999) ISBN 82-7965-010-5

Nordbø ble arrestert 14. april 1942, på grunn av avisvirksomheten og fordi han hadde radiosender. Han satt på Møllergata 19, deretter på Grini. Nordbø ble dømt i tysk krigsrett og skutt på Trandum.Våre falne, bind 3

 Referanser 

Kategori:Norske motstandsfolk under andre verdenskrig
Kategori:Norges Kommunistiske Parti
Kategori:Fødsler i 1909
Kategori:Dødsfall i 1943
Kategori:Drepte i Trandumskogen